open-index/open-wikipedia-markdown huggingface dataset:
Barriera a settentrione

***Barriera a settentrione*** () je italijanski crno-bijeli kriminalistički film snimljen 1950. godine u režiji Luisa Trenkera. Radnja se događa u Dolomitima, na granici Italije i Austrije, a protagonist, koga tumači Amedeo Nazzari, je policajac koji, nastojeći pronaći krijumčare odgovorne za ubistvo dva carinika, preuzima identitet planinara. Trenkeru, koji se također pojavio u jednoj od glavnih uloga, je ovo bio prvi film snimljen nakon Drugog svjetskog rata, odnosno nakon što se uspio osloboditi optužbi za suradnju sa nacističkim i fašističkim režimima. Njime je nastojao ponovno popularizirati žanr *[[Bergfilm]]a* koji mu je bio donio slavu u međuratnom periodu, ali je film loše prošao kod publike i kritike. Marianne Hold, koja tumači ulogu mlade djevojke, ovo je bio filmski debi te joj je kasnije omogućio da ostvari uspješnu karijeru kao zvijezda žanrovski srodnih *[[Heimatfilm]]ova*.

## Vanjske veze
*
Kleine Kletterfahrt

**Kleine Kletterfahrt** () je zapadnonjemački kratki crno-bijeli film sniimljen 1952. godine u režiji Luisa Trenkera. Radnja prikazuje kako se dva brata-planinara uspinju na sjevernu stranu vrha Vajolet-Türme u Južnom Tirolu dok se njihova sestra (čiji lik tumači Marianne Hold) zabavlja u podnožju planine i kupa u planinskom jezeru. Za film je karakteristično da u njemu nema dijaloga.

## Vanjske veze
* 
*
Magda Bošan Simin

**Magda Bošan Simin** (Senta, 27. 2. 1922 - Novi Sad, 2006), jugoslavenska novinarka, publicistkinja, spisateljica, članica Saveza Komunista Jugoslavije (SKJ) i sudionica Narodnooslobodilačke borbe (NOB).

## Biografija
Magda Bošan Simin je rođena 27. 2. 1922 godine u Senti u porodici Aleksandra i Paule Bošan. Gimnaziju je pohađala u više vojvođanskih gradova. Aktivno uključila u napredni omladinski pokret i 1938 godine je bila primljena u Savez komunističke omladine Jugoslavije (SKOJ). Rukovodila je SKOJ-evskim aktivom u gimnaziji u Kikindi. 1941 godine, pred maturu, je uhapšena i isključena iz gimnazije zbog pripadnosti naprednom pokretu. Iste godine je položila privatni razredni i maturski ispit u Subotici. Zbog prvog anti-jevrejskog zakona *Numerus klasus* koji je pred Drugi svjetski rat donijet u Kraljevini Jugoslaviji, Magda nije mogla upisati željeni fakultet Univerziteta u Beogradu. 1941 godine primljena je za člana Komunističke partije Jugoslavije (KPJ) i izabrana za člana Mjesnog komiteta (MK) SKOJ-a i MK KPJ Subotica. Po okupaciji Bačke učestvovala je u organiziranju udarnih grupa, koje su vršile sabotaže i diverzije. U septembru 1941 godine Magdu su uhapsili žandarmi fašističke Mađarske, a vojni sud u Subotici ju je osudio na 13 godina teške robije. Odvedena je u zatvor *Maria nostra* u Mađarskoj, a 1944 godine u zloglasni nacistički logor Bergen Belsen gdje je ostala do kraja rata. Užasna iskustva iz ovog perioda života i njima suprotstavljena životna snaga i optimizam predstavljali su najznačajniju inspiraciju za njen književni angažman. 1955 godine diplomirala je na Višoj pedagoškoj školi u Novom Sadu. Nakon diplome najduže je radila kao glavni urednik i urednik *[[Radio-televizija Vojvodine|Radio Novog Sada]]*. Učestvovala je u radu Saveta *[[Srpsko narodno pozorište|Srpskog narodnog pozorišta]]*, *Sterijinog pozorja* i drugih kulturnih institucija u Novom Sadu. Bila je poslanica Savezne Narodne skupštine SFR Jugoslavije u Kulturno-prosvjetnom vijeću, u mandatu od 1963 do 1967 godine. Pored drugih priznanja, dobila je *[[Oktobarska nagrada|Oktobarsku nagradu]]* grada Novog Sada 1971 godine, *[[Orden junaka socijalističkog rada|Orden socijalističkog rada sa zlatnim vijencem]]* 1975 godine, *Povelju grada Novog Sada* 1984 godine i *[[Društvo književnika Vojvodine|Nagradu za životno djelo Društva književnika Vojvodine]]* 1999 godine. Magda Bošan Simin je umrla 2006 godine u Novom Sadu.

## Djela
* *Dok višnje procvetaju*, Forum, Novi Sad, 1958
* *Izdanci na vetru*, Progres, Novi Sad, 1964
* *Pomračenja*, Matica srpska, Novi Sad, 1972
* *Beleške iz Izraela*, 1990
* *Porodica Gal*, 1994

## Odlikovanja i pohvale
* Orden junaka socijalističkog rada sa zlatnim vijencem

## Reference

## Literatura

* 
*
Le Corniaud

***Le Corniaud*** () je francusko-italijanska filmska komedija snimljena 1965. godine u režiji Gerarda Ouryja. Scenario je napisao Oury zajedno sa Marcelom Julianom, djelomično inspiriran stvarnim događajima vezanim uz slučaj francuskog TV-voditelja Jacquesa Angelvina koji je nekoliko godina ranije završio u zatvoru kao dio krijumčarskog lanca Francuske veze. Protagonist, koga tumači Bourvil, je skromni dimnjačar Antoine Maréchal kome za vrijeme godišnjeg odmora u Italiji Citroën 2CV bude potpuno uništen u sudaru sa Bentleyem čiji je vlasnik špediter Leopold Saroyan (čiji lik tumači Louis De Funes). On Marechalu kao kompenzaciju ponudi da od Napulja do Bordeauxa za američkog klijenta preveze luksuzni Cadillac, a na što Maréchal pristane, ne znajući da je Saroyan kriminalac, odnosno da se u automobilu nalaze skriveni tovar droge i ukradenih dragulja. *Le Corniaud* je postigao izuzetan uspjeh, a Bourvil i De Funes su ponovno kao tandem nastupili sljedeće godine u Ouryevoj komediji *[[Velika avantura]]* koja je postala jedan od najuspješnijih filmova u historiji francuske kinematografije.

## Uloge
* Bourvil : Antoine Maréchal
* Louis de Funès : Léopold Saroyan
* Venantino Venantini : Mickey dit « le bègue », dit « la souris »
* Jacques Ferrière : un gangster, chauffeur de Saroyan
* Jean Droze : un gangster, complice de Saroyan
* Alida Chelli : Gina, la manucure
* Beba Loncar : Ursula, l'auto-stoppeuse allemande
* Henri Génès : Martial
* Lando Buzzanca : Lino, le barbier
* Saro Urzì : Tagliella, le garagiste napolitain
* Pierre Roussel : Mario Costa, le maitre d'hôtel
* Jack Ary (naveden kao Jacques Ary) : le commissaire au poste de douane
* Guy Grosso (naveden kao Grosso) : un douanier
* Michel Modo (naveden kao Modo) : un douanier
* Robert Duranton : l'athlète sous la douche
* Henri Virlogeux : un truand, associé de Saroyan
* Jean Meyer : un truand, associé de Saroyan
* Jacques Eyser : un truand, associé de Saroyan
* Bob Lerick : Loulou, complice de Mickey
* Guy Delorme : Luigi, complice de Mickey
* Jean-Marie Bon : le garagiste à Rome
* Yvon Jeanclaude : un policier
* Marius Gaidon : l'agent de police à Bordeaux
* Jean Minisini : un inspecteur à Carcassonne
* Éric Vasberg : un inspecteur à Carcassonne
* Annie Claparède: Suzanne, la serveuse du bar
* Nicole Desailly : la concierge de Maréchal
* Germaine de France : la vieille dame qui chante
* Bernard Meunier
* Louis Viret
* Walter Chiari
* Daniela Rocca
* Dan Vadis
* José Luis de Vilallonga

### Vanjske veze
* 
* 
* ''Le Corniaud'' Lieux de tournage sur Movieloci.com (en)
Pećina Podlipe

**Pećina Podlipe** nalazi se u naselju Kadića Brdo, na udaljenosti 12&nbsp;km. od centra opštine Sokolac, Republika Srpska, Bosna i Hercegovina. Opština Sokolac stavila je pod zaštitu pećinu Podlipe kao spomenik prirode.
 
Objekat se nalazi u podnožju krečnjačke grede nedaleko od obale najvećeg vodotoka u kraju, rijeke Bioštice i šumom obrasle kote nadmorske visine iznad 850 metara, što je od nastarijih vremena predstavljalo dobro stanište za pračovjeka koji je u pećini mogao da se skriva, a na obližnoj rijeci pije vodu i lovi životinje.

Ovo je pravi spomenik prirode, koji spada u potkapinski oblik karstnog reljefa sa dva otvora povezana kratkim kanalom. Najstariji sedimenti na ovom lokalitetu pripadaju srednjem i gornjem trijasu. Ovdje postoje siva, tamnosiva, žućkasta i rumena boja krečnjaka.

## Arheologija
Lokalitet nalazišta Podlipom otkriven je 1987. godine prilikom iskopavanja arheološkog nalazišta Kula kojim je rukovodio Blagoje Govedarica 1987. godine. Istraživanja u Podlipi je vodila Zilka Kujundžić- Vejzagić sa Zemaljskog muzeja Bosne i Hercegovine u Sarajevu. Ratna dešavanja 1991. godine prekinula su dalja istraživanja.

Rezultat je bio arheološki materijal; kamene alatke i oruđa; artefakti koji datiraju iz donjeg, srednjeg i gornjeg paleolita. To su ostaci koji su stariji od 40.000 godina i pripadaju vremenu neandertalca.

Na horizontalnoj stijeni otvora potkapine nađen je paleolitski crtež dimenzija 100x70 cm, čime je BiH svrstana u grupu zemalja koje imaju paleolitsku umjetnost.

U istraživanjima sa početka 21.og vijeka pod rukovodstvom Dušana Mihailovića, sa Filozovskog fakulteta Beograd, istraženi su i slojeve koji su stari između 35.000 – 15.000 godina i koji pripadaju kulturama orinjasijen, gravetijen, a čiji su nosici anatomski moderni ljudi, Homo sapiens. Pomenuti crtež pripada njima, jer neandertalci nisu imali umjetnost.

U nalazištu se javlja sekundarno ležište mineralnih sirovina (mineral silicijum dioksida) koje su korišteni za pravljenje kremenih alatki. Tog minerala ima u izobilju, tako da se ovdje radi o radionicama oruđa.

## Zaštićeno područje
Pećina pod lipom je proglašena 25.05.2015. god. zaštićenim područjem slijedećih karakteristika: 
* IUCN kategorija zaštićenog područja: III - Spomenik prirode 
* stepen zažtite na cjelokupnoj teritoriji je: II  
* površina: 6,1 ha
* upravljač: Opština Sokolac
* mjesto: Knežina, Sokolac

## Reference

## Vanjske veze
* Turistički potencijal općine Sokolac
Eternal Sunshine of the Spotless Mind

***Eternal Sunshine of the Spotless Mind*** () je romantična fantazija iz 2004. koju ju režirao Majkl Gondri. Scenario za film delo je Čarlija Kaufmana koji je bio nagrađem Oskarom za za orignalnii scenario iste godine.

U Hrvatskoj je prikazan pod naslovom ***Vječni sjaj nepobjedivog uma***.

## Priča

Emotivno povučeni Džoel Beriš (Džim Keri) i pomalo impulsivna Klementina Kručinski (Kejt Vinslet) se upoznaju u jednom vozu u Njujorku i ubrzo shvataju da među njima postoji hemija uprkos tome što su njihove ličnosti veoma različite.

Nakon jedne svađe Klementina odlučuje da se podvrgne procesu selektivne amnezije koji će iz njenog pamćenja u potpunosti obrisati Džoela. Shvativši šta je ona uradila, Džoel odlučuje da je najbolje da i on uradi isto. Međutim, tokom brisanja memorije Džoel u svom umu (u kojem se i odvija najveći deo filma) ponovo proživljava neke trenutke koje su njih dvoje zajedno proveli shvatajući koliko zaista voli Klementinu. On na sve načine pokušava da sačuva bar jedno sećanje na nju.

U pozadini Džoelove i Klementinine ljubavi odvija se još jedna ljubavna priča između ljudi koji obavljaju proces brisanja memorije Džoelu među kojima su Patrik (Elajdža Vud), Meri (Kirsten Danst) i doktor Hauard Merzvijak (Tom Vilkinson).

## Prijem kod publike
Film je odlično prošao i kod kritike i kod publike.

Čarli Kaufman je dobio oskara na dodeli nagrada 2004. za originalni scenario. Džim Keri i Kejt Vinslet su bili nominovani za Zlatni globus za glavne uloge u filmu, dok je Kejt Vinslet dobila i nominaciju za Oskara za najbolju glumicu 2004. Film je dobio i brojne nagrade na filmskim festivalima kao i nagrade kritičara.

Sajt *Rotten Tomatoes* dodelio je filmu ocenu 93/100, časopis *Empajer* ga je smestio na 83. mesto na listi 201-og najboljeg filma u istoriji a *Njujork tajmaut* na 3. mesto najboljih filmova dekade. Takođe smatra se da su Večni sjaj besprekornog uma, Biće krvi i Gospodar prstenova: Povratak kralja filmovi koje je kritika ocenila najvišim ocenama u prvoj dekadi 21. veka.

## Izvori

## Vanjske veze
* 
* 
* 
* 
* ''Eternal Sunshine of the Spotless Mind''  review by Roger Ebert
*
Central do Brasil

***Central do Brasil*** () je brazilsko-francuski igrani film snimljen u režiji Waltera Sallesa i premijerno prikazan 1998. godine, poznat kao jedno od najuspješnijih ostvarenja brazilske kinematografije na kraju 20. vijeka.

Po žanru je kombinacija drame i filma ceste, a protagonistica, čiji lik tumači Fernanda Montenegro, je ostarjela učiteljica kojoj dodatni izvor prihoda predstavlja pisanje pisama i službenih molbi za nepismene putnike na glavnoj željezničkoj stanici u Rio de Janeiru. Radnja prikazuje kako, ispočetka nevoljko, preuzima brigu o 9-godišnjem sinu jedne od svojih mušterija (čiji lik tumači Vinicius de Oliveira) te zajedno sa njim odlazi na put na ruralni sjeveroistok Brazila kako bi pokušala pronaći njegovog oca.

Central do Brasil je dobio niz pohvala, ali i uglednih nagrada, uključujući Zlatni medvjed na Berlinskom filmskom festivalu.

## Uloge
* Fernanda Montenegro.... Isadora *Dora* Teixeira
* Vinícius de Oliveira.... Josué Fontenele de Paiva
* Marília Pêra.... Irene
* Sôia Lira.... Ana
* Othon Bastos.... César
* Otávio Augusto.... Pedrão
* Stella Freitas.... Yolanda
* Matheus Nachtergaele.... Isaías
* Caio Junqueira.... Moisés
* Zélia Bastos....

## Reference

## Vanjske veze
* 
* 
* 
*
Breaking Away

***Breaking Away*** (u Hrvatskoj distribuiran pod nazivom **Četiri prijatelja**) američka je filmska komedija-drama iz 1979. koju je režirao Peter Yates a napisao Steve Tesich. Glavne uloge tumače Dennis Christopher, Dennis Quaid, Daniel Stern i Jackie Earle Haley. Radnja se odvija oko četvorice mladića u Bloomingtonu, Indiana, koji nakon završetka srednje škole ne znaju što bi sa svojim životima, sve dok se jedan od njih ne prijavi na mjesno natjecanje u utrci biciklista.

*Breaking Away* je pobrao hvalospjeve kritičara zbog toga što je potencijalno depresivnu temu obradio sa puno duha i optimizma, te je nominiran za nekoliko nagrada, od kojih je osvojio stanovit dio. Američki filmski institut (AFI) ga je 2006. stavio na 8. mjesto na listi "100 godina AFI-ja... 100 bodrenja" a 2008. i na 8. mjestu na listi "10 najboljih sportskih filmova"

## Glavne uloge
* Dennis Christopher - Dave Stoller
* Dennis Quaid - Mike
* Daniel Stern - Cyril
* Jackie Earle Haley - Moocher
* Paul Dooley - Ray Stoller
* Barbara Barrie - Evelyn Stoller
* Robyn Douglass - Katherine
* Hart Bochner - Rod
* P.J. Soles - Suzy
* Amy Wright - Nancy

## Nagrade

## Reference

## Vanjske veze
* 
*
Steve Tesich

**Stojan Steve Tesich** (29. septembra 1942. – 1. jula 1996.) bio je američki scenarist, kazališni pisac i romanopisac srpskog podrijetla. Dobio je nagradu Oscar za najbolji originalni scenarij za tragikomediju *[[Breaking Away]]* (1979).

Rođen je kao **Stojan Tešić** u gradu Užice, u tada okupiranoj Jugoslaviji (današnja Srbija) ali je emigrirao u SAD sa 14 godina. Njegov otac je umro 1962. Živio je u East Chicago, Indiana, a 1965. diplomirao na Indiana University. Umro je 1996. u Kanadi od srčanog udara, u dobi od samo 53 godine.

## Filmovi
**[[Breaking Away]]* (1979)
**[[Eyewitness (1981 film)|Eyewitness]]* (1981)
**[[Four Friends (1981 film)|Four Friends]]* (1981)
**[[The World According to Garp]]* (1982)
**[[American Flyers (film)|American Flyers]]* (1985)
**[[Eleni (film)|Eleni]]* (1985)
## Reference

## Vanjske veze

*
Vilim Schwarz

**Vilim Schwarz** (Velika Kaniža, 1831 - Zagreb, 1905), austrougarski industrijalac poznat po tome što je dobio prvu koncesiju za izgradnju javne telefonske mreže na području Trojedne Kraljevine Hrvatske, Slavonije i Dalmacije.

## Reference
Le Gendarme à New York

***Le Gendarme à New York*** () je francusko-italijanska filmska komedija snimljena 1965. u režiji Jeana Giraulta. Predstavlja nastavak filma *[[Žandar iz St. Tropeza]]*, odnosno drugi dio serije o zastavniku Ludovicu Cruchotu. U njemu Louis de Funes ponavlja glavnu ulogu, ovaj put kao vođa grupe žandara koji su odabrani da predstavljaju Francusku na međunarodnoj policijskoj konvenciji u New Yorku. Radnja prikazuje razne komične pustolovine koje nastanu uslijed nesnalaženja Cruchota i njegovih ljudi u američkoj metropoli, ali i probleme koje je izazvala Cruchotova kćer Nicole (čiji lik tumači Geneviève Grad) tako što je oca tajno pratila kao slijepi putnik na putničkom brodu SS France. *Le Gendarme à New York* je sniman na lokacijama u New Yorku, a što je dalo priliku i da se parodiraju neki od tada popularnih hollywoodskih filmova s radnjom smještenom u taj grad, a čime se posebno ističe popularni mjuzikl ''Priča sa zapadne strane''.

## Uloge
* Žandari iz Saint-Tropeza :
** Louis de Funès : Le maréchal des logis-chef Ludovic Cruchot
** Michel Galabru : L'adjudant Jérôme Gerber
** Jean Lefebvre : Le gendarme Lucien Fougasse
** Christian Marin : Le gendarme Albert Merlot
** Guy Grosso : Le gendarme Gaston Tricard
** Michel Modo : Le gendarme Jules Berlicot
* Geneviève Grad : Nicole, la fille de Cruchot
* Alan Scott : Franck Davis, le journaliste
* Mario Pisu : L'adjudant Renzo
* Vincent Baggetta, Jean Droze, Jean Mylonas, Renzo Serrato, Dominique Zardi et Marino Masè : les gendarmes italiens
* Jean-Pierre Bertrand : Le copain de Nicole
* Billy Kearns : Le lieutenant de police au commissariat
* Steve Eckhardt, Colin Higgins, Jean Minisini et Percival Russel : les policiers américains
* Swen : Le psychiatre
* Albert Augier : Le présentateur de la publicité
* Leroy Haynes : Le chauffeur de taxi
* Pierre Tornade : Le médecin du paquebot
* France Rumilly : La bonne sœur
* François Valorbe : L'interprète à l'hôtel
* Tibério Murgia : L'épicier italien
* Roger Lumont : Le réceptionniste bilingue de l'hôtel
* Denise Mac Laglen : Une vendeuse
* René Lefèvre-Bel
* John Prim
* Alex Scourby
* Carl Studer
* Viviane Méry

### Liens externes
* 
*
Fantômas contre Scotland Yard

***Fantômas contre Scotland Yard*** () je francusko-italijanski kriminalistički film snimljen 1967. godine u režiji Andréa Hunebellea. Predstavlja nastavak filma *[[Fantômas se déchaîne]]*, odnosno završni dio moderne trilogije o Fantomasu. U njemu Jean Marais ponavlja naslovnu ulogu kriminalnog genija i majstora prerušavanja Fantomasa, odnosno ulogu njegovog dvojnika, novinara Fandora, dok popularni komičar Louis de Funes ponavlja ulogu komesara Juvea. Radnja prikazuje kako Fantomas obznanjuje "porez na glave", odnosno javno ucjenjuje ubistvom najbogatije ljude na svijetu, te kako mu se Fandor i Juve nastoje suprostaviti.

## Uloge

## Izvori

## Vanjske veze
* 
*Site officiel de château de Roquetaillade
Sipoo

**Sipoo** (švedski: *Sibbo*) je ruralna općina na jugu Finske od 19,034 stanovnika.

## Geografija

Općina Sipoo leži u Regiji Uusimaa, udaljena tridesetak km sjeveroistočno od glavnog grada države 
Helsinkija.
.
Na terenu općine leži Nacionalni park Sipoonkorpi, poznat po bujnim šumama.

Najveća naselja u općini su Nikkilä i Söderkulla.

Glavni motiv općinskog grba koji potječe iz 18. vijeka je vuk, a on je tu živio po predanju za vikinških vremena.

## Historija

Sipoo se prvi put spominje 1352., procjenjuje se da je sredinom 17. vijeka na terenu općine živjelo oko 1700 stanovnika, a sredinom 19. vijeka oko 5000 ljudi, općina je osnovana 1868.

Prema lokalnoj legendi zamak Sibbesborg, čije se ruševine bedema nalaze na ušću rijeke Sipoonjoki, podigli su Vikinzi. Ali je puno vjerovatnije da su ga puno kasnije izgradili danski križari, čiji je vođa zvao Sibb ili Sibba, po čijem imenu je općina dobila ime.

## Pobratimske općine

* , Aurskog-Høland
* , Frederikssund
* , Kumla
* , Kuusalu

## Reference

## Vanjske veze

* ''Službene stranice Općine Sipoo''
Ray (film)

***Ray*** je američki biografski film snimljen 2004. u režiji Taylora Hackforda. Naslovni protagonist, koga tumači Jamie Foxx, je američki pjevač i soul muzičar Ray Charles. Radnja prikazuje njegov život od djetinjstva koje je obilježilo osljepljivanje i porodična tragedija, preko mladosti u kojoj mu je muzički talent donio slavu i bogatstvo, ali i brojna iskušenja vezana uz drogu. Foxx je za nastup u filmu dobio Oscara za najbolju mušku ulogu.

Sljedeće godine je po sličnom modelu snimljen film *[[Walk the Line]]*, posvećen biografiji country pjevača Johnnyja Casha. Oba filma su kasnije postala predmetom parodije u filmu *[[Walk Hard: The Dewey Cox Story]]*.

## Uloge

## Izvori

## Vanjske veze

* 
* 
* 
* 
* Taylor Hackford's ''Unchained Art'', an October 2004 article from the *[[Washington Post]]*
* It's a shame about Ray, a review at *[[Slate Magazine]]* that lists factual inaccuracies
U gori raste zelen bor

***U gori raste zelen bor*** je hrvatsko/jugoslavenski humorni ratni film iz 1971. godine kojeg je režirao Antun Vrdoljak, prema ratnom dnevniku Ivana Šibla. Glavne uloge tumače Boris Dvornik, Ivica Vidović i Mate Ergović. Radnja se odvija u Jugoslaviji tijekom Drugog svjetskog rata, kada politički komesar Ivan stiže u seoski kraj kako bi promatrao djelovanje i učinkovitost partizana protiv ustaša, te kako stalno upada u komične svađe sa partizanom Dikanom. Film je stekao pozitivan prijem kritičara i publike.

U gori raste zelen bor je snimljen u vrijeme hrvatskog MASPOK-a, čiji je Šibl bio istaknuti predstavnik. Nakon što je krajem 1971. godine MASPOK slomljen, *U gori raste zelen bor* je završio u bunkeru, slično kao i TV-serija *[[Prosjaci i sinovi (TV serija)|Prosjaci i sinovi]]* koju je Vrdoljak bio režirao u isto vrijeme. Svoju televizijsku premijeru je imao tek 1990. godine nakon prvih demokratskih izbora.

Prema anketi 44 filmskih kritičara iz 1999. u kojoj se određivala lista 20 najboljih hrvatskih filmova, *U gori raste zelen bor* se našao na 10. mjestu.

## Glavne uloge
*Boris Dvornik - Dikan
*Ivica Vidović - Ivan
*Mate Ergović - Nikola
*Veljko Milojević - Domobranski satnik
*Ilija Ivezić - Ican
*Boris Buzančić - Ivo Jurica
*Inge Appelt - Mara
*Rade Šerbedžija - Domobranski časnik

## Nagrade
*Na Pulskom festivalu *U gori raste zelen bor* nagrađen je Velikom srebrnom arenom, Srebrnom arenom za glumca (Boris Dvornik - ex aequo s filmom *Oklada*) i nagradom publike Jelen tjednika VUS.

## Reference

## Vanjske veze
*
Sipoonjoki

**Sipoonjoki** (švedski: *Sibbo å*) je rijeka na jugu Finske, duga svega 37 km.

## Karakteristike

Sipoonjoki izvire u sjeverno od Sipoa, kod lokaliteta Sivinoja od tamo teče prema jugu do ušća u Baltičko more, kod naselja Joensuua.

Rijeka ima sliv velik 226 km² koji se proteže uglavnom na terenu Općine Sipoo.

## Reference

## Vanjske veze

* ''Sipoonjoki''
Suonenjoki

**Suonenjoki ** je grad i općina na istoku Finske od 7,419 stanovnika.

## Geografija

Suonenjoki leži u Regiji Sjeverna Savonija, duž rijeke Suonenjoki, nedaleko od njenog ušća u Jezero Suontienselkä. 
Od administrativnog centra regije Kuopia udaljen je 54 km, a od Jyväskyle 90&nbsp;km.

Grad je željezničkom prugom i cestama 9, 72 i 69 dobro povezan sa svijetom.

## Historija

Historija Suonenjokija usko je povezana sa crkvom, koja je podignuta 1785., a 1823. dozidan joj je i zvonik, koji je danas najstarija građevina u mjestu, jer je prva crkva srušena. Nova crkva podignuta je 1865. po projektu Ferdinanda Öhmana. Te iste godine osnovana je i Općina Suonenjoki.

Suonenjoki je dobio status trgovišta 1967., a 1977. i status grada.

Suonenjoki je u Finskoj poznat kao grad jagoda, jer se one uzgajaju na površini od 400 hektara, što predstavlja oko 10% svih površina u Finskoj pod tom kulturom. U Finskoj se godišnje proizvede od 12 do 17 milijuna tona, a od toga u regiji Suonenjoki  1,5 do 2,5 milijuna tona.

Pored jagoda uzgajaju se i maline, ribizle i borovnice.

## Reference

## Vanjske veze

* ''Službene stranice grada Suonenjoki ''
Univerzitet A&M u Texasu

**Univerzitet A&M u Texasu** (, ) je javni istraživački univerzitet u College Stationu u američkoj saveznoj državi Texas. Najveći je univerzitet u saveznoj državi i četvrti najveću u SAD-u po broju studenata. Po primljenim resursima za istraživanja, institucija ulazi među 20 univerziteta sa najvećim sredstvima u zemlji. Institucija je dala značajne doprinose u oblastima kao što su istraživanje kloniranja životinja i istraživanju naftnih resursa. Ideja i zakonodavna odluka o osnivanju prve javne visokoobrazovne institucije u saveznoj državi donijeta je 1871. godine, dok su prva predavanja započela 1876. godine. Originalni naziv institucije bio je *Poljoprivredni i mehanički koledž Texsasa*. Unatoč nazivu, koledž nije podučavao kolegije u oblasti poljoprivrede, već u oblasti klasičnih studija, jezika, književnosti i primjenjene matematike. U 1960-im godinama koledž je napokon otvorio svoja vrata i studenticama, a ukinut je i preduslov služenja u studentskoj vojnoj organizaciji. 1963. godine univerzitet je dobio današnji naziv. Univerzitetski kampus prostire se na 21 kilometar2 i jedan je od najvećih u SAD-u. U njegovom okviru nalazi se i *Biblioteka i muzej [[George H. W. Bush]]a*, 41. predsjednika SAD-a. Oko jedne petine studenata živi u okviru kampusa za vrijeme studija i na instituciji postoji oko 1,000 registriranih studentskih organizacija.

## Reference

## Vanjske veze
* 
*
Državno sveučilište Oregona

**Državno sveučilište Oregona** () je javno istraživačko sveučilište u Corvallisu u američkoj saveznoj državi Oregon. Sveučilište pruža mogućnost studiranja na više od 200 preddiplomskih, diplomskih i postdiplomskih studijskih programa i po broju studenata najveće je u Oregonu. Proračun namijenjen znanstvenom istraživačkom radu od 285 milijuna dolara u 2014. fiskalnoj godini, veći je od ukupnih istraživačkih proračuna svih ostalih javnih sveučilišta u saveznoj državi zajedno.

## Reference

## Vanjske veze
* 
*
Juankoski

**Juankoski** (švedski: *Strömsdal*) je grad i općina na istoku Finske od 4,882 stanovnika.

## Geografija

Juankoski leži u Regiji Sjeverna Savonija, duž rijeke Siilinjarvi, kojom istječu vode Jezera Vuotjärvi, udaljen 61,9 km sjeveroistočno od 
administrativnog centra regije Kuopia i 470 km od glavnog grada države Helsinkija.

Na teritoriju općine nalaze se dva kanala; Juankoski i Karjalankoski.

## Historija

Kako se teritorij Juankoskija nalazio na granici Savonije i Karelije, između Kuopia i Joensuua, tako je tokom historije često administrativno pripadao pod Kuopio, Nilsiju ili Liperi.
Općina Juankoski osnovana je 1925.
U doba velike administrativne reforme zemlje 1971., kad je došlo do spajanja brojnih općina u veće cjeline, isto su napravile i tadašnje općine Muuruvesi, Säyneinen i Juankoski.
Nakon tog je Juankoski dobio 1998. i status grada.

Zbog tog i danas Općina Juankoski ima tri centra, na zapadu je to *Muuruvesi*, koji je poznat kao dom jedne od najstarijih finskih škola za agronomiju.
Na sjeveru je to *Säyneinen*, a pravi i najveći centar je *Juankoski*, kog lokalni stanovnici zovu **Ruukki** po staroj željezari - Strömsdals koja je počela sa radom 1746.

## Reference

## Vanjske veze

* ''Službene stranice Općine Juankoski''
Savonija

**Savonija** (finski: *Savo*, švedski: *Savolax*) je ime jedne od historijskih pokrajina švedskih u prostirala na istoku Finske.

## Geografija

Savonija je graničila je sa Tavastijom, Istočnom Botnijom i Karelijom.

Teritorij Savonije je danas podjeljen na 2 regije Sjevernu i Južnu Savoniju.

Savonija je kraj poznat po Jezerskom kompleksu Saimaa, koji se prostire duž obje regije.

Najveći gradovi Savonije su Kuopio, Mikkeli, Savonlinna i Varkaus.

## Historija

Švedska je vladala Finskom od 13. vijeka do 1809., kad je ona pripala Carskoj Rusiji, koja ju je organizirala kao Veliko Vojvodstvo Finska. Ono je zadržalo staru švedsku administrativnu podjelu na 9 grofovija, koje su prezvane, ali u suštini ostale iste, to su bile; Prava Finska, Åland, Satakunta, Tavastija, Uusimaa, Savonija, Karelija, Istočna Botnija i 
Laponija.

Ta podjela je zadržana do velike reforme 1992 kad je uvedena nova podjela na 19 regija.

## Reference
Sveučilište u Montani

**Sveučilište u Montani** () je javno istraživačko sveučilište u Missouli u američkoj saveznoj državi Montani. Sveučilište je osnovano 1893. godine.

## Reference

## Vanjske veze
* 
*
Univerzitet u Minnesoti

**Univerzitet u Minnesoti** () je javni istraživački univerzitet u Minneapolisu i Saint Paulu u američkoj saveznoj državi Minnesoti. Udaljenost između dva glavna kampusa  iznosi svega 4.8 kilometara. Oko 33% studenata na ovome univerzitetu dolazi izvan Minnesote, dok je među studentima ukupno 52% studentica.

## Izvori

## Vanjske veze

*
Nykarleby

**Nykarleby** (finski: *Uusikaarlepyy*) je grad i općina na zapadu Finske od 7,533 stanovnika.

U Nykarlebyju većina stanovnika govori švedski, njih 90 %, dok finski njih 9 %.

## Geografija

Nykarleby leži u Regiji Ostrobotnija, na ušću rijeke Lapuanjoki u Botnijski zaljev, udaljen dvadesetak km južno od Jakobstada.

## Historija

Nykarleby je osnovao 1620. švedski kralj Gustav Adolf.

Nykarleby je 1889. dobio od vlasti tadašnjeg Velikog Vojvodstva Finska da izgradi uskotračnu željezničku prugu do stanice Kovjoki, spoja sa ostalim linijama, i tako ih poveže sa svojom lukom.
Tri godine kasnije bila je dovršena ta pruga duga 12,3 km.

Nykarleby je značajno povećan 1975. kad su mu pripojene susjedne ruralna općine Jeppo i Munsala.

## Pobratimski gradovi

* , Hammel
* , Steinkjer
* , Sollefteå

## Privreda

Najveći poslodavac u gradu je tvornica ambalaže Prevex i tvornica Westwood koja proizvodi drvene stepenice.

## Reference

## Vanjske veze

* ''Službene stranice Općine Nykarleby''
Tendre Voyou

***Tendre Voyou*** () je francusko-italijanska filmska komedija snimljena 1966. godine u režiji Jeana Beckera. Protagonist, koga tumači Jean-Paul Belmondo, je mladić koji tokom oporavka od prometne nesreće dolazi na ideju da iskoristi svoj šarm i za život zarađuje kao žigolo. Radnja prikazuje kako će posao odvesti na niz mondenih i egzotičnih lokacija uključujući Tahiti, ali i kako mu karijeru ugrozi to da se zaljubi u mladu štićenicu (čiji lik tumači Stefania Sandrelli) jedne od svojih klijentica.

## Uloge
* Jean-Paul Belmondo ... Antoine Maréchal, aka Tony  
* Jean-Pierre Marielle  ...  Bob  
* Philippe Noiret ... Gabriel Dumonceaux 
* Geneviève Page ...  Béatrice Dumonceaux 
* Mylène Demongeot  ... Muriel 
* Paul Mercey ... M. Ponce 
* Maria Pacôme  ... Germaine, aka Mémère  
* Nadja Tiller  ... Minna von Strasshofer  
* Robert Morley  ... Lord Edouard Swift  
* Stefania Sandrelli  ... Véronique  
* Marcel Dalio ...  Véroniquin otac
* Ellen Bahl  ... Josette   
* Micheline Dax  ...  Marjorie 
* Michèle Girardon  ...  Ritzova kćer 
* Paula Dehelly  ...  Mlle Aline  
* Peter Carsten  ...  Otto Hanz  
* Ivan Desny ...  Kupac u Cannesu  
* Oja Kodar

## Reference

## Vanjske veze
*
Notting Hill

**Noting Hil** je oblast u zapadnom delu Londona, u opštini Kensington i Čelzi. Poznat je po karnevalu koji se održava na ulicama kao i otvorenoj pijaci u ulici Portabelo Roud. U svetu je poznat i po istoimenom filmu koji je na srpski preveden kao *[[Ja u ljubav verujem]]*.

## Položaj i karakteristike
Noting Hil se nalazi zapadno od centra Londona, nešto severnije od Kensingtonskog parka u kome se nalazi Kraljevska palata. Noting Hil, kao što i samo ime kaže, se nalazi na brdu koje se sada zbog gustine izgrađenih objekata ne može jasno videti. Stoga nisu ni precizno određene granice ove regije. Iako cela regija nije prevelika u njoj se odvajaju posebne oblasti koje su podeljene glavnim ulicama: Ledbrok Grou, Niting Hil Gejt, Portabelo Roud, Vestborn Grou i Severni Kensington.

### Portabelo Roud
Najprepoznatljiviji deo ovog naselja je kraj oko ulice Portabelo roud. Tu se nalaze karakteristične kuće od samo par spratova čiji su bočni zidovi međusobno povezani. Sve kuće su skladno vezane sa identičnim brojem spratova. Ove kuće u samoj ulici Portabelo su obojene različitim bojama i čine veoma interesantno mesto za posetu turista. Najznačajnije dešavanje u ovom kraju je otvorene pijaca u ulici Portabelo. Uglavnom se podaju suveniri kao i polovna roba i dragocenosti. Omiljena je destinacija za skupljače antikviteta i starih i retki knjiga. Ova ulica je omiljena zbog scena iz poznatog filma koji je sniman u ovoj ulici, a posebno plava vrata od kuće u kojoj živi glavni lik u ovom filmu koga je glumeo Hju Grant.

### Noting Hil Gejt
Noting Hil Gejt, što u prevodu znači Kapija Noting Hila je dobila naziv po kapiji koja se nalazila na tom mestu. Ona je služila za naplatu putarine koja je služila za održavanje veoma značajnog puta koji je povezivao centar Londona sa periferijom. Kapija je uklonjena u 19. veku. Danas se ovde nalazi stanice Londonskog metroa istoimenog naziva.

### Vestborn Grou
Vestborn Grou je ulica koja se proteže Noting Hilom od istoka ka zapadu. Ulica je označena kao modno stecište sa brojnim lokalima u kojima se prodaje unikatna odeća. Takođe jedan od najznačajnijih događaja ne samo u ovom kraju već i u čitavom Londonu je ovdašnji karneval koji se održava u ovoj ulici. Karneval se održava svake godine u avgustu i traje dva dana. Neprestano se održava od 1965. godine.

### Severni Kensington
Iako je zapravo susedna regija smatra se delom i u Noting Hilu. U ovom kraju živi veliki broj došljaka i sastav stanovništva je veoma izmešan pa se smatra jednim od najkosmopolitantskijim krajem sveta. Pored Jevreja, Španaca, Jamajčana i drugih, ovde i u susednim krajevima kao što je Šepards Buš je stecište velike zajednice ljudi sa Balkanskog prostora.

## Zanimljivosti

Srbi posećuju ovaj kraj zato što se u blizini nalazi Crkva Svetog Save i dom Episkopa Nikolaja. Takođe u neposrednoj blizini se nalazi i hotel Ravna Gora, koji karakterišu brojni znakovi četničkog pokreta kao i srpska, četnička i britanska zastava na ulazu u hotel.

## Reference

## Vanjske veze

* Vodič
* Karneval u Noting Hilu
John Slattery

**Džon Slateri** (; 13. avgust 1962) američki je glumac i režiser najpoznatiji po ulozi Rodžera Sterlinga u TV seriji *[[Ljudi sa Menhetna]]*.

## Filmografija

## Reference

## Vanjske veze ==}

* 
* 
* 
*
Paul Greengrass

**Pol Gringras** (; 13. avgust 1955) britanski je režiser i scenarista poznat po filmovima *[[Bornova nadmoć (film)|Bornova nadmoć]]*, *[[Bornov ultimatum (film)|Bornov ultimatum]]*, *[[Zelena zona (film)|Zelena zona]]*, *[[Kapetan Filips]]* i *[[Let 93]]*, koji mu je doneo nagradu BAFTA i nominaciju za nagrade Oskar za najboljeg režisera.

Gringras je uz Dejvida Jejtsa, Kristofera Nolana, Majka Njuela i Ridlija Skota jedan od pet komercijalno najuspešnijih britanskih režisera. Takođe je trenutni predsednik „Udruženja britanskih režisera“ ().

## Filmografija

## Reference

## Vanjske veze

*
Nagrada Satellite za najboljeg glumca u sporednoj ulozi

**Nagrada Satelit za najboljeg glumca u sporednoj ulozi** (}jedna je od Nagrada Satelit koje dodeljuje „Međunarodna novinarska akademija“. Nagrada se ranije dodeljivala u dve kategorije - za najboljeg glumca u drami i za najboljeg glumca u mjuziklu ili komediji - sve dok 2006. nisu spojene u jednu.

### Najbolji sporedni glumac u drami (1996–2005)

### Najbolji sporedni glumac u mjuziklu ili komediji (1996–2005)

### Najbolji sporedni glumac u igranom filmu (2006–)

## Izvori
The Town (film, 2010)

***The Town*** (), na prostoru bivše Jugoslavije distribuiran pod naslovom ***Grad lopova***, je američki kriminalistički film snimljen 2010. u režiji Bena Afflecka. Predstavlja adaptaciju romana *Prince of Thieves* Chucka Hogana. Affleck u filmu nastupa u glavnoj ulozi, odnosno kao profesionalni bostonski kriminalac Doug MacRay kome prilikom pljačke banke njegov impulzivni partner Jeremy Colin (čiji lik tumači Jeremy Renner) bez potrebe kao taoca uzme bankovnu službenicu (čiji lik tumači Rebecca Hall). Radnja prikazuje kako mlada žena bude puštena, ali je Doug, zabrinut zbog toga da bi ih mogla prepoznati, počne pratiti, ali se na kraju u nju i zaljubi. Affleck, koji je rodom iz Bostona, film je snimao na autentičnim lokacijama. Kritičari su ga poslije izuzetno hvalili, prije svega zbog vješto režiranih akcionih scena; dio samih stanovnika Bostona je, međutim, imao zamjerke zbog toga *The Town* sugerira da bostonska četvrt Charlestown gdje se odvija dio radnji predstavlja leglo kriminala.

## Uloge

## Reference

## Vanjske veze
* 
* 
* 
* 
* 
* 
* Spisak uočenih grešaka u filmu
Rebecca Hall

**Rebeka Hol** (; rođena 3. maja 1982. u Londonu) engleska je glumica.

Nakon filmskog debija u britanskoj komediji *[[Početno pitanje (film)|Početno pitanje]]* iz 2006, Holova je igrala značajne sporedne uloge u uspešnim filmovima priznatih holivudskih reditelja, kao što su *[[Prestiž]]* Kristofera Nolana, *[[Frost/Nikson]]* Rona Hauarda, *[[Ljubav u Barseloni]]* Vudija Alena i *[[Grad lopova]]* Bena Afleka. Uloga u filmu *Ljubav u Barseloni* donela joj ne nominaciju za Zlatni globus u kategoriji Najbolja glavna ženska uloga u u igranom filmu (mjuzikl ili komedija).

Početkom 2010-ih Holova je nastupila u nekoliko filmova nezavisne produkcije, među kojima se ističu *[[Lepota davanja]]*, *[[Totalna rasprodaja]]* i *[[Buđenje (film iz 2011)|Buđenje]]*, koji je je doneo nominaciju za Britansku nezavisnu filmsku nagradu za najbolju glumicu u glavnoj ulozi. Godine 2013. nastupila je u blokbasteru Ajronmen 3 i igrala je glavne uloge u trileru *[[Closed Circuit (2013 film)|Zatvoreni krug]]* i ljubavnoj drami *[[Obećanje (film iz 2013)|Obećanje]]*. Naredne godine pojavila se uz Džonija Depa u naučnofantastičnom filmu *[[Virtuelna svest]]* koji je doživeo debakl kod kritičara i na bioskopskim blagajnama.

Značajne uloge na televiziji ostvarila je u seriji *[[Parade's End|Kraj parade]]* i TV filmu *[[Red Riding: In the Year of Our Lord 1974|Crveni Riding: Godina 1974.]]* za koji je osvojila nagradu BAFTA za najbolju sporednu žensku ulogu na televiziji.

## Filmografija

## Vanjske veze

* 
*
Kristinestad

**Kristinestad** (finski: *Kristiinankaupunki*) je grad i općina na zapadu Finske od 6,845 stanovnika.

Većina stanovnika govori švedski, a to je 55,8 %, dok finski govori 41,6 %, a ostalih 2,6 % govori neki 
drugi jezik.

## Geografija

Kristinestad leži u Regiji Ostrobotnija, u dubokom zaljevu Högholmssundet, koji formira rijeka *Tjöck å* na svom uviru u 
Botnijski zaljev.
Od administrativnog centra regije grada Vaase udaljen je 100 km, a od Helsinkija.335&nbsp;km.

Ukupna dužina obale uključujući i otoke iznosi 370&nbsp;km.

Kristinestad ima dugogodišnju tradiciju pomorskog i trgovačkog centra, a poznat je i po brodogradnji.
	
## Historija

Kristinestad je osnovao 1649. tadašnji švedski guverner Finske Per Brahe, na otoku Koppö zbog odlične luke i nazvao ga po kraljici Kristini.

Isprva je njegov razvoj bio usporen, ali nakon što je 1792. luka dobila trgovačka prava, počeo je prosperirati, kao kruna tog procesa stoji gradska vijećnica izgrađena 1856.

Od 2011. Kristinestad je član internacionalnog udruženja Cittaslow, to su gradovi koji propagiraju spori ritam života, naročito kod 
hrane.

## Privreda

Od 2.622 zaposlenih najveći broj njih 66,9 %. radi u administraciji i uslugama, u industriji i zanatstvu radi 17,6 %, u šumarstvu i poljoprivredi 14,1 %, a nezaposlenih ima 6,5 %.

## Pobratimski gradovi

* , Sala
* , Novello

## Reference

## Vanjske veze

* ''Službene stranice Općine Kristinestad''
Orimattila

**Orimattila** je grad i općina na jugu Finske od 16,288 stanovnika.

## Geografija

Orimattila leži u Regiji Päijänne Tavastija, u dolini rijeke Porvoonjoki, 20 km južno od 
administrativnog centra regije Lahtija i 93 km sjeveroistočno od Helsinkija.

## Historija

Historija Orimattile počela je 1636. kad je osnovana istoimena parohija, koja se odvojila od Parohije Hollola.

Te dvije parohije ponovno su administrativno ujedinjene nakon Velikog sjevernog rata kad je taj dio Finske okupirala Carska Rusija. U to vrijeme vikar Orimattile - Anders Herkepaeus, prikupljao je crkveni porez i po Parohiji Hollola, jer je njihov vikar Gustaf Berner, pobjegao u Švedsku 1714.

Općina Orimattila osnovana je 1865. za vrijeme Velikog Vojvodstva Finska, kad je provedena velika reforma državne uprave i odvajanje crkvene od svjetovne vlasti, inače su dotad 
parohijama upravljali komesari koje je postavljala država.

Orimattila se počela industrijalizirati u 19. vijeku kad je osnovana tvornica tekstila *Villatehdas*, koja je 50-ih zapošljavala 600 radnika. Sredinom 20. vijeka osnovana je tvornica metalnih proizvoda Orima-Tuote Oy.

Nakon gubitka dobrog dijela Karelije iza Nastavljenog rata, velik dio izbjeglica iz tih krajeva naselio se u Orimattili.

Orimattila je status grada dobila 1992.

Općinska skupština Orimattile, te iste 2009. odbila je sudjelovati u pregovorima o udruživanju sa 8 susjednih općina, ali se 2010. 
odlučila udružiti sa Općinom Artjärvi, pa je to provedeno 1. januara 2011.

## Privreda

Danas su nosioci privrede tehnološke i logističke kompanije; Keraplast Oy, Orfer Oy, 
Hermetel Oy, Orima-Tuote Oy, Allu Finland Oy i Nesco Oy.

## Pobratimski gradovi

* , Weißenburg in Bayern
* , Östhammar
* , Jõgeva
* , Valka
## Reference

## Vanjske veze

* ''Službene stranice Općine Orimattila''
Närpes

**Närpes** (finski: *Närpiö*) je grad i općina na zapadu Finske od 9,389 stanovnika.

U Närpesu većina ljudi govori švedski:

## Geografija

Närpes leži u Regiji Ostrobotnija, duž rijeke Närpiönjoki, nedaleko od njenog ušća u Botnijski zaljev. 
Od administrativnog centra regije grada Vaase udaljen je 80 km, a od Helsinkija.350&nbsp;km.

Najbliža željeznička stanica za putnički promet i aerodrom je u Vaasi, a najbliža duboka luka je Kaskinen udaljen 13&nbsp;km od centra Narpesa.

Evropski put E8 leži 5 km od centra grada.

## Historija

Närpes se prvi put u dokumentima pojavljuje 1331. u vezi sa osnivanjem Parohije Närpes.

Oko 1340. cijela ostrobotnijska obala bila je podijeljena na tri parohije: Närpes i Korsholm i Pedersöre. Tako da su tad u Parohiji Närpes bile brojne današnje parohije, koje su se vremenom od nje odvojile.

Nakon osnivanja gradova Kaskinen i Kristinestad i reforme državne uprave uvođenjem općina, Parohija Närpes podjeljena je na 14 nezavisnih općina, pa je tako 1867. osnovana i Općina Närpes.

Današnje općinske granice formirane su 1973, kad su Narpesu pripojene općine Övermark, Pörtom i dijelovi Općine Korsnäs. 
Nove općinske granice svoj konačni oblik dobile su 1975., kada su sjeverni dijelovi Općine Pörtom pripojeni Općini Malax.

Närpes je status grada dobio 1993. predsedničkim dekretom.

## Privreda

Privreda Närpesa bazira se na poljoprivredi, uzgoju povrća, naročito paradajza, pored tog grad ima i tvornicu kamionskih prikolica.

## Pobratimski gradovi

* , Akranes
* , Bamble
* , Tønder
* , Västervik

## Reference

## Vanjske veze

* ''Službene stranice grada Närpes ''
Tondar

**Tondar** ( dosl. orao) može se odnositi na:
* **[[Tondar-5]]**, iranske vojne vježbe održane u julu 2004. u Huzestanskoj i Ilamskoj pokrajini
* **Tondar-68**, oznaka koja se rabila za iransku antibrodsku raketu Nur (C-801/C-802), taktičku balističku raketu Zelzal-3, te nepotvrđenu iransku verziju kineske rakete M-11
* **[[Tondar-69]]**, iranska taktička balistička raketa
* **[[Dacia Logan|Tondar-90]]**, Renaultov Dacia Logan kojeg u Iranu proizvode kompanije Pars Hodro i Iran Hodro
* **[[Tondar (lebdjelica)]]**, iranska vojna lebdjelica
* **[[Tondar (organizacija)]]**, monarhistička organizacija iranskih emigranata u Los Angelesu
* **[[Djevojčica zvana Tondar|Dohtari be nam-e Tondar]]** (Djevojčica zvana Tondar), iranski film iz 2000. godine
Kaskinen

**Kaskinen** (švedski: *Kaskö*) je grad i općina na zapadu Finske od 1,324 stanovnika.

U Kaskinenu većina ljudi - 70 % govori finski, a 30 % švedski.

## Geografija

Kaskinen leži u Regiji Ostrobotnija, na otoku Pukkisaari u Botnijskom zaljevu, udaljen 93 km južno od administrativnog centra regije Vaase i oko 363&nbsp;km od glavnog grada Helsinkija.

Kaskinen je poznat po drvenim kućama i velikim parkovima, ali i kao najmanji finski grad.

Najbliže željezničke stanice i aerodromi su u Vaasi i Seinäjokiju udaljeni oko 100 km.

## Historija

Kaskinen je osnovao 1785. švedski kralj Gustav III, zbog odlične prirodne luke, i odatad je doista jedna od najvažnijih luka Finske.

## Privreda
Najvažniji privredni objekt u gradu je luka, koja je udaljena oko 100 km sjeverno od konkurentske u Poriju.

Preko nje se godišnje preveze oko 1,1 milion tona robe, naročito drva i celuloze.

## Reference

## Vanjske veze

* ''Službene stranice Općine Kaskinen''
Marianne de ma jeunesse

***Marianne de ma jeunesse*** () je zapadnonjemačko-francuski crno-bijeli igrani film snimljen na francuskom jeziku u režiji Juliena Duviviera i premijerno prikazan 1955. godine. Predstavlja adaptaciju romana *Schmerzliches Arkadien* Petera de Mendelssohna. Protagonist, koga tumači Pierre Vaneck, je mladi učenik aristokratskog internata u bavarskim Alpama koji se zaljubi u tajanstvenu djevojku (čiji lik tumači Marianne Hold) koja živi sa druge strane jezera. Duvivier je paralelno snimio verziju na njemačkom jeziku pod naslovom *[[Marianne (film)|Marianne]]* u kome je protagonista tumači Horst Buchholz.

## Uloge
* Marianne Hold : Marianne
* Pierre Vaneck : Vincent Loringer
* Isabelle Pia : Lise
* Gil Vidal : Manfred
* Jean Yonnel : le chevalier
* Jean Galland : le capitaine
* Michael Ande : Petit Félix
* Jacques de Féraudy : Dieu le père
* Adi Berber : le valet
* Friedrich Domin : le professeur
* Gérard Fallec : Alexis

## Vanjske veze
*
United States Army Combined Arms Center

**Udruženi oružani centar američke kopnene vojske** (, akr. **USACAC**) je američki vojni istraživački centar u sklopu Američke kopnene vojske, zadužen za pružanje vodstva i nadzora općeg razvoja profesionalne vojske i civilnog obrazovanja. Osnovan je 1. 7. 1973. i sjedište mu se nalazi u Fort Leavenworthu u Kanzasu, a sastoji se od 16 glavnih škola i sporednih institucija. USACAC redovito izdaje niz analitičkih publikacija među kojima je i *Military Review*, časopis koji izlazi svaka dva mjeseca. Od 1976. godine komandant USACAC-a ima čin general-potpukovnika, a jedan od najpoznatijih među njima je David Petraeus. U februaru 2014. vodstvo nad USACAC-om preuzeo je Robert Brooks Brown.

## Povezano
* Fort Leavenworth
* Kopnena vojska Sjedinjenih Država

## Vanjske veze

* Službene stranice USACAC-a
Närpiönjoki

**Närpiönjoki** (švedski: *Närpes å*) je rijeka na zapadu Finske, duga 75 km.

## Karakteristike

Närpiönjoki izvire iz jezera Kivi-Levalammen na nadmorskoj visini od 78,5 metra, od tamo teče prema jugozapadu do ušća u Botnijski zaljev, u Västerfjärdenin, južno od grada Närpesa.

Rijeka ima sliv velik 991,9 km² koji se proteže preko Ostrobotnije i Južne Ostrobotnije.

## Reference

## Vanjske veze

* ''Karta rijeke Närpiönjoki''
CSS-8

**CSS-8** (poznata i kao Projekt 8610, M-7 ili DF-7) je kineska taktička balistička raketa (ponekad navođena i kao kratkometna balistička raketa) razvijena 1980-ih godina od strane Tehnološke akademije Čangfeng (). CSS-8 kao raketa zemlja-zemlja predstavlja modifikaciju antiavionske rakete HQ-2, inače kineske verzije sovjetskog sistema S-75 Dvina. Konverzija ovih modela nastupila je jer su takvi projektili zemlja-zrak postajali zastarjeli, te zbog potrebe gomilanja zaliha tipa zemlja-zemlja. Najsrodniji taktički projektili su mu američki sistem MGM-52 Lance i ruska OTR-21 Točka. Raketa CSS-8 ima dužinu od 1080 cm, dijametar joj iznosi  mm, ukupna masa 2650 kg uključujući bojevu glavu od  kg, a domet od 150 do maksimalno 180 km. Broj stupnjeva projektila i vrsta raketnog goriva variraju ovisno o izvorima, ali najčešće se navodi kao dvostupanjski s krutim gorivom. Prema drugim izvorima projektil je jednostupanjskog tipa i rabi tekuće gorivo. CSS-8 koristi inercijalni sistem odnosno mobilne lansirne rampe (TEL). Sistemom CSS-8 služio se kineski 2. artiljerijski korpus, no zapadnjački analitičari ističu da nije sigurno jesu li projektili i dalje operativni od ranih 2010-ih. Krajem 1980-ih i početkom 1990-ih ukupno 200 ovih projektila zajedno s lanserima i tehnologijom za proizvodnju isporučeno je Iranu, koji je na temelju istog izradio vlastiti sistem Tondar-69 koji ima % veći maksimalni domet.

## Srodni sistemi
*  HQ-2, kineska verzija sovjetskog sistema S-75 Dvina na čijoj se tehnologiji temelji CSS-8
*  Tondar-69, iranska taktička balistička raketa, modificirana verzija sistema CSS-8

## Korisnici
* 

## Vanjske veze
*  ''DF-7 / M-7 / 8610 / CSS-8'' na stranicama Global Security (osnovne informacije)
*  ''M-7 (CSS-8/Project 8610)''  na stranicama Missile Threat (osnovne informacije sa skicom)
*  ''Tondar-69 (CSS-8)''  na stranicama Military Edge (osnovne informacije, galerija fotografija i snimka lansiranja)
Marianne (film)

***Marianne*** je zapadnonjemačko-francuski crno-bijeli igrani film snimljen u režiji Juliena Duviviera i premijerno prikazan 1955. godine. Predstavlja adaptaciju romana *Schmerzliches Arkadien* Petera de Mendelssohna, odnosno njemačku verziju filma *[[Marianne de ma jeunesse]]* koju je Duvivier paralelno snimao.  Protagonist, koga tumači Horst Buccholz (a koga je u francuskoj verziji glumio Pierre Vaneck, je mladi učenik aristokratskog internata u bavarskim Alpama koji se zaljubi u tajanstvenu djevojku (čiji lik tumači Marianne Hold) koja živi sa druge strane jezera.

## Uloge
* Marianne Hold : Marianne
* Horst Buchholz : Vincent Loringer
* Isabelle Pia : Liselotte
* Udo Vioff : Manfred
* Jean Yonnel : le chevalier
* Harry Hardt : le capitaine
* Michael Ande : Petit Félix
* Carl Simon : Dieu le père
* Adi Berber : le valet
* Friedrich Domin : le professeur
* Michael Verhoeven : Alexis

## Vanjske veze
*